ru en kk ky ru ru ky ky ru ru ru bg ru ru ru en hbs_cyr ru ky hu ky ru tt ky ky ky ru ky ky ky ru ky ky ky ru ky ky ky ky ky ky ky ky ky ky ky ru ky ky ky ky ru ru ky ru ru ru ru ky ky ky kk ky ko ky ru ru
"Айат пресс", 12.02.09 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
1. Оппозиция тобундагылардын сүйлөшүү жыйындары эле көп. Бирок эмнеге ошол сүйлөшүүлөрдүн аягы жок?
2. Учурда түштүк чегарасы кошуна өлкөлөрдүн тебелендисинде калды. Эмне кылуу керек?
3. Четөлкөгө агылып кетип аткан жарандардын кайтып келээрине көзүңүз жетеби?
- Жыйынтык чыкпайт деп айтууга болбойт. Бирок эл тарабынан карап көрсөк, учурдагы өкмөт иши деле чеке жылытарлык эмес. Ал эми оппозиция мыйзам чегиндеги аракеттерди жасап атат. Эми ошол сүйлөшүүлөрдүн жыйынтыгын чыгарып, эл алдына алып чыгышы керек. "Ит күлүгүн түлкү сүйбөйт" дегендей, оппозиция жасаган иштер бийликке жакпай келатканы өкүнүчтүү.
- Түштүк чегарасы кыргыз элинин башын ооруткан чоң маселе. Жер тартыш болуп жаткандыктан өз мекенинен алыска көчүп кеткендердин саны көбөйүүдө. Күрөшүү керек, тарттыргандын ордуна каршылыктарды көрсөтүшүбүз керек.
- Албетте, эгер жашоо-турмуш оңолсо, мигранттардын көбү кайтып келет. Бул абдан кооптуу. Керек болсо грузин, орус чатагында да ушул миграция маселеси козголгон. Эртеңки күнү бизге керек боло турган алдуу-күчтүү жаштарыбыз кетип атканы өкүнүчтүү. Себеби, бул жакта аларга тиешелүү жумуш шарт жок. Балык да суунун тереңин эңсегендей, биздин жарандар да жашоонун жакшы болуусун каалап, ар тарапка тарап атат.
Бейшенбек Абдырасаков, ЖК депутаты:
- Оппозицияга ар кандай адамдар чогулуп алган. Алардын көпчүлүгү бийликке таарынгандар, папка талашкандар. Көптөгөн сүйлөшүүлөрдү жүргүзүп жатканы менен майнап чыкпайт. Мунун себеби, алар бирдиктүү боло албаганында. Оппозиция бизде абдан күчсүз, анан ынтымаксыз. "Сүткө оозу күйгөн айранды үйлөп ичет" кылып, алар элди үч жолу сатып кетти. Ошондуктан биздин оппозиция биринчи кезекте эл алдында кадырын көтөрүп алсынчы. Алардын көпчүлүгү мурдагы бийликтегилер менен бир аштоодон тамак ичкендер. Арасында таза адамдар саналуу гана.
- Бул маселени көтөргөнүңөр эң туура. Мына, жакында эле түштүк жергесин айрым депутаттар кыдырып келдик. Элдин акыбалы менен таанышсак, ойлоно турган маселелер көп экен. Элден да, жерден да айрылып калар коркунуч ошол жакта жатат. Билинбей тажик элине бир жарым миң гектар жерди алдырып коюптурбуз. Алар күч менен кирип келип эле там салып жашай беришерин өз көзүбүз менен көрдүк. Дагы бир коркунуч, Таш-Түштүк айылындагы эң кичинекей бир бөлмөлүү там 2-3 миллион сом турат экен. Карачы, айылдагы тамдардын ушунча кымбат экенине карабастан сатып алып жаткандарын. Аларга юридикалык жактан менчиктештирүү укугу жок болсо да сатып алышууда. Жөпжөнөкөй тажикте ошончолук миллиондогон кайдагы акча? Алардын көбү наркотик менен байыгандардан. Биз кирип, бары менен тааныштык. Мисалы, тажиктерде жайнаган он чакты бала, ал эми кыргыздарда 2-3төн гана бала бар. Ошол жерден бир аксакал менен сүйлөшсөк "барысы тамдарын сатып Бишкекке агылып атат. Айылда жаштар аз, кээде мүрзө кастырганга эч кимди таппай, мектеп окуучуларын чакырабыз" деп каңырыгы түтөп отурат. Ал эмес тажик балдары кыргыз балдарын тоноп, колундагы телефон же сумкаларын жула качышат экен. Мамлекет тарабынан тез арада бул маселени чечпесек, эртең кыйын болуп калат.
- Кайсы жерде социалдык абал оор болсо, ошол жерден эл качат. Союз тарап завод, фабрикалар жабылгандан кийин элдин көбү Россия, Казакстанга кетип, тыңыраактары Америкага агылды. Бүгүн миграция маселеси менен Кыргызстандын улуттук коопсуздугун колго алышыбыз керек. Азыркы мигранттардын көпчүлүгү 20 жаштагы улан-кыздар. Алардын дээрлик көпчүлүгү ошол жактан башка улуттун жарандары менен турмуш куруп жатат. Бир жагынан улуттук генефондубуз бузулууда. Канчалаган аялзаты Сибирде соода кылып денсоолуктан ажырап жүрөт. Миграциянын эң жаман жери, канчалаган үйбүлөлөр бузулуп, ажырашууга алып келүүдө. Мунун бары демографиялык өсүшкө терс таасирин тийгизет. Союз убагында да миграция деген бар болчу, бирок ал кезде жаштар билим алуу менен тажрыйба алмаштыруу үчүн гана барып-келип, өлкөгө жардам көрсөтчү эле. Ал эми азыркы кара жумушчулар эртең келип элдин экономикасын кантип көтөрмөк эле? Учурда Россиялап жүргөн жаштарга автомат такасаң да эч качан айылга келип мал, жер чарбасы менен иштебейт.
- Биринчи себеби, позициянын карама-каршылыгында болууда. Оппозиция тобундагылар бирдиктүү иш алып барууну көздөгөнү менен позициялары дал келбей атат. Негизи эле оппозиция "бийликти алам" дебей, эл тараптагы маселелерди көтөрүп чыгуу менен күчтүү концепцияны иштеп чыгышы керек болчу. Учурда бийликтин да, оппозициянын да позициясы күчтүү болуп атат.
- Бул абдан кооптуу маселелердин бири. Ага аяр мамиле жасоо керек. Чынын айтканда биздеги чегара саясаты өз деңгээлинде иштей албай атат. Ошонун айынан чегара аймактарына жакын жашаган айыл тургундары барына кайыл болуп, шаарга агылып жатканы жакшы көрүнүш эмес. Өз жерибизди кошуна өлкөлөрдүн жарандарына тарттырбай, сактап калуунун үстүндө күрөшүшүбүз зарыл.
- Кризиске байланыштуу келишпейт го. Биздеги жашоо деңгээл жыргатарлык болбой жатпайбы! Мекендештерибиз болсо четөлкөлөрдө жашаганга көнүп калышты болуш керек. Бирок эми такыр эле келбейт дегенден алысмын, эгер биздеги жашоо турмуш оңолсо, кризис жоюлса, кайтып келишерине көзүм жетет.
Айтылган сөз, атылган ок...
Кыргыздын акын, жазуучуларын билбегендер бар...
Президенттик администрациянын курамында түзүлгөн жаңы секретариаттын ММК өкүлдөрүн бирин ак, бирин көк деп бөлүп, далысын салбай, бооруна тартканы жакшы жышаан. Президент менен жолугуша албай жүргөн калемгерлер 11-февралда президент менен орой көз отуруп чарай сөз сүйлөндү. Төртүнчү бийлик өкүлдөрү президентке конструктивдүү жана радикал оппозиция, саясий партиялар, улуттук идеология, "Ганси" авиабазасы, экинчи мөөнөт, шайлоо качан өтөөрү, газ, суу, Камбар Ата-1-2 ГЭСи, Россиядан келе турган 300 млн доллардын тагдыры, жаңы салык кодекси ж.б.ж.б. суроолорду жаадырышты. Албетте, суроолор күн мурунтан чогултулгандыктан бардык гезиттер жалаң саясат, экономика, "Ганси", суу, жарык ж.б. болорун билгендиктен биз "Айат пресс" газетасы төмөндөгү суроону жолдогонбуз. Пресс-конференция учурунда дагы бир ирет кайталадык.
- Бүгүнкү биздин коом маданий деградацияга тушалып турган жокпу? Бул маселе сизди журт башчысы катары тынчсыздандырабы? Элдин көчөгө (митинг-пикет) чыгышы, адабият-маданияттан четтеп калышы-мүмкүн саясый-экономикалык көйгөйлөрдөн да кооптуу болуп жүрбөсүн?
- Кыргыз эли маданий деградацияга тушалып калды деген туура эмес. Эми кээ бир чиновниктер бар, концерттерге барбайт, чыгармачыл адамдар менен жолукпайт, сүйлөшпөйт. Кыргыздын акын, жазуучуларын, ырчыларын билбейт, китептерин окуган эмес. Алар митинг-пикеттерди көрүп "ии, элдин деңгээли ушуга түштү" деп ойлошу мүмкүн. Тилекке каршы жаман нерсе оркоюп бат көрүнөт, жакшы иш, жакшы адамдар болсо такыр көзүңө көрүнбөйт. Ал эми жакшы адамдар өзүн кемитип, көчөгө чыгып, ар нерсеге алаксыгандын ордуна, артында кала турган мыкты иштерин унчукпай акырын жасай берет. Кыргызстанда азыр маданий жагы жакшы өнүгүү процесстерин баштан кечирип атат, өзүңөр билгендей маданият министрлигин уюштурдук. Туура болуптур, түшүмү жаман эмес. Азыр балдардынбы же чоңдордунбу, айтор, ыр-музыка жаңырган концертти карап көрсөңөр костюмдары бир укмуш. Улуттук духту көтөрүп, сезимди ойготот. Бир убакта район, облустарда маданий үйлөрү жабылып, башка максаттарга колдонуп же бекилип калган эле, азыр кадимкидей иштеп башташты. Чыгармачыл адамдарды, спорттогу мыктыларды колдон келишинче колдоп атабыз. Маданий тармакта акыркы жылдарда жакшы нерселер болуп атат. Мындан кийин дагы мамлекет тарабынан колдоо көрсөтүүлөр болот. Кыргыз эли кылымдарды карыткан, абдан бай тарыхы бар эл. Эч качан биз өз маданиятыбызды төмөндөтпөйбүз, колдойбуз. Төмөндөгөнгө жол бербейбиз. Экинчиден, бул кыргыз элинин канында бар. Ошондуктан мен ойлойм маданиятыбыз тескерисинче өнүгүүдө болот.
P.S. Албетте эсил кайран СССРдин кыйрашы менен маданият капшытыбыз эңшерилип, маданий жайларды кой, тирүү маданият дөө-шаалары көчөдө калганы жашыруун эмес. Бир далайы кыргызга эмгеги небак сиңсе да алигиче наамга жетпей келсе, бир далайы ошо наамга зар болуп кете беришти. Эми айтып отурганда сөз көп. Андан көрө биз окурман журтуна "бүгүн биздин эл маданий деградацияга тушуга элекпи? Маданий-адабий аң-сезимибиз кандай деңгээлде өнүгүп жатат" деген суроону кайырмак кылып таштап көрөлү. Жообу кандай болоор экен. Чын эле Курманбек Салиевич айтмакчы өнүгүү жолунда баратабызбы же... Жооп күтөбүз, урматтуу окурман! Четте калбаң...
Алыскы АКШда жашап, рингге чыгып жүргөн кыргыз мушкери Алмазбек Раимкулов мексикалык Антонио де Маркодон (20-1-1, 14КО) жеңилүү ызасын тартты. Бул мелдеш 7-февралда АКШнын Анахайм шаарында өтүп, мушкерлер WBO NABOнун жеңил салмактык категориясындагы бош турган титул үчүн рингге чыгышкан. Беттештин алгачкы раундунда эле баш менен сүзүшүп кетүүдөн улам Алмазбектин оң көзүнүн үстү жарылып кеткен. Ал эми үчүнчү раундда Алмазбектин соккусу да Марконун сол көзүнүн үстүн жарган. Беттеште дээрлик үстөмдүктү колдон чыгарбай келаткан кыргызстандык мушкер 9-раундда үстөмдүктү мексикалык мушкерге тарттырып жибергендиктен жеңилип калган. Бойлуу, сологой Марко 9-раундда Алмазбектин мурдун сындыра чапкан. Бул Раимкуловдун экинчи жеңилүүсү.
Кыргызстанда жаштар арасында грек-рим күрөшү боюнча ачык оюн жыйынтыкталды. Ага 14-15 жаштагы мушкерлер катышты. Арасында он жаштагылары да бар. Бишкек шаардык чемпиондугуна
29кг. Кубанычбек уулу Улук,
35кг. Топчубай уулу Нусупбек
38кг. Ибрагим уулу Ислам
66кг. Турдалы уулу Темирлан
73кг. Таалайбек уулу Кушназар
85кг. Мукаш уулу Сталбек татыктуу болду.
Сапар Алыкулов бильярд боюнча Кыргызстандын чемпионатында жеңишке жетишти. Атаандашы Нурбек Эшбаевди оңой эле утуп алган. Ал эми үчүнчү орунга Зайлан Адамов менен Канат Сыдыковдор чыгышты. Бул таймашка болгону 48 гана спортсмен катышкан.
Каныбек Сагынбаев бильярд боюнча дүйнөлүк чемпионатка катышмакчы. Турнир 15-февраль күнү Полтава шаарында өтөт. Ага эң мыкты деген бильярдисттер катышат. Баш байгеге 26,5 доллар коюлган.